LOXLEY พุ่ง 4.29% แรงสุดในรอบกว่า 1 ปี โบรกฯ เชียร์ “ซื้อ”
LOXLEY พุ่ง 4.29% แรงสุดในรอบกว่า 1 ปี เวลา 10.57 น. อยู่ที่ 3.40 บาท บวก 0.14 บาท หรือ 4.29% สูงสุด 3.46 บาท ต่ำสุด 3.22 บาท ด้วยมูลค่าซื้อขาย 333.68 ล้านบาท ด้าน บล.ฟิลลิป (ประเทศไทย) เชียร์ "ซื้อ"
26 ก.ย. 2559

ผู้สื่อข่าวรายงานว่า ราคาหุ้นบริษัท ล็อกซเล่ย์ จำกัด (มหาชน) หรือ LOXLEY ล่าสุด เวลา 10.57 น. อยู่ที่ 3.40 บาท บวก 0.14 บาท หรือ 4.29% สูงสุด 3.46 บาท ต่ำสุด 3.22 บาท ด้วยมูลค่าซื้อขาย 333.68 ล้านบาท ขณะที่ดัชนีตลาดหุ้นไทยโดยรวมลบ 0.36%
 
โดยราคาหุ้น LOXLEY ปรับตัวขึ้นแรงสุดในรอบกว่า 1 ปี นับตั้งแต่ราคาปิดอยู่ที่ 3.44 บาท เมื่อวันที่ 7 ก.ค.58
ขณะที่ บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” LOXLEY โดยคาดว่าโครงการรถโดยสารไฟฟ้าและการแก้ไขสลากกินแบ่งใหม่เป็นปัจจัยเร่งต่อราคาหุ้นในระยะสั้น อีกทั้งงานในมือล่าสุดและการรับรู้ส่วนแบ่งกำไรจากบริษัทร่วมที่ดีขึ้นจะทำให้การดำเนินงานของบริษัทยังมีการเติบโตขึ้น 